Vyhodnotenie pripomienkového konania

Návrh nariadenia bol zaslaný na medzirezortné pripomienkové konanie všetkým ústredným štátnym orgánom, Združeniu miest a obcí Slovenska, Konfederácii odborových zväzov Slovenskej republiky a príslušným krajským úradom. Ministerstvo kultúry Slovenskej republiky a Úrad geodézie, kartografie a katastra Slovenskej republiky vo svojich stanoviskách upozornili na skutočnosť, že ďalšie rozdeľovanie obcí vzhľadom na proces decentralizácie kompetencií je nežiaduci. Ostatné subjekty neuplatnili k návrhu nariadenia vlády pripomienky. Na rokovanie vlády sa návrh nariadenia predkladá bez rozporov.